Proepakkies vir wyne maak soek baie geriefliker | Netwerk24
Deur Suzaan Potgieter 30 September 2020 05:02
Dié landgoed in Elgin het 'n blink idee gehad om taste tubes te maak wat jy in die gemak van jou eie huis kan proe en sodoende jou gunstelingwyn van die plaas te vind.
Hulle proepakkie bestaan uit agt 100 ml-botteltjies wat verskillende wyne van die plaas bevat.
Daarmee saam kry jy dan 'n R100-afslagkode vir wanneer jy ná die tyd besluit om jou gunstelingwyn van die agt te koop. Op hul webtuiste sal jy dan 'n video kry met meer inligting, gevolg deur 'n proe van die wyne deur die eienaar, Michael White, en die wynmaker, Vanessa Mead.
Highlands Road se nuwe "taste tubes" bring die wynproe na jou huis toe. Foto: Suzaan Potgieter
Netwerk24 Foto: Suzaan Potgieter
Daar is ook proenotas wat jy kan lees.
Jy kry dus die wyn én kennis van die wynmaker (soos wanneer jy 'n proe op die plaas doen), maar jy hoef nie na die landgoed te gaan om dit te geniet nie.
Die taste tubes kan aanlyn op www.highlandsroadestate.co.za onder "shop" bestel word en kos R150. Dit sluit die agt proewyne en 'n koopkoepon in.